Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 153/12/8811	Trebišov, 7.5.2012
EEČ : 2-69-162-2012

U Z N E S E N I E

Trestná vec:	obvinený XXXXX a spol.  
Prečin:	zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	Obv. ml. XXXXX a obv. ml. XXXXX dňa 12.01.2012 v čase od 16.00 h do 17.00 h v blízkosti hospodárskeho dvora č. 2 v Trebišove, XXXXX XXXXX, v rozvalinách bývalej administratívnej budovy bez popisného čísla našli 42 ks podmietacích diskov o hodnote    882,- €, patriacich spoločnosti XXXXX, ktoré bez súhlasu uvedenej spoločnosti odniesli domov a následne dňa 13.01.2012 obv. ml. XXXXX s obv. XXXXX na osobnom motorovom vozidle Škoda Favorit, XXXXX týchto 42 ks podmietacích diskov odviezli do zberných surovín XXXXX v Trebišove, kde ich odpredali.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
13 mesiacov
2.	XXXXX, dátum narodenia: XXXXX 
13 mesiacov
3.	XXXXX, dátum narodenia: XXXXX 
15 mesiacov
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajného orgánu OO PZ Trebišov sp. zn. ORP-168/TV-TV-2012 z 20.02.2012 bolo začaté trestné stíhanie a súčasne vznesené obvinenie ml. XXXXX, ml. XXXXX a XXXXX za spolupáchateľstvo  prečinu  zatajenia veci podľa § 20 k § 236 ods. 1  Tr. zákona.

	Tento prečin mali obvinení spáchať tak, ako je uvedené vo výroku tohto uznesenia.

	Obvinení ml. XXXXX, ml. XXXXX a XXXXX sa v priebehu  skráteného vyšetrovania ku skutku, ktorý je im kladený za vinu v plnom rozsahu doznali a zároveň súhlasili s podmienečným zastavením trestného stíhania voči ich osobám. 

Splnomocnenec poškodenej strany XXXXX si voči obvineným neuplatňuje uhradiť žiadnu škodu, nakoľko 42 ks podmietacích diskov im bolo vrátených. 

	Súčasne bola stanovená v zmysle § 216 ods. 2 Tr. por. obv. ml. XXXXX a ml. XXXXX skúšobná doba v trvaní po 13 /trinásť/ mesiacov každému z nich a obv. XXXXX bola stanovená skúšobná doba v trvaní 15 /pätnásť/ mesiacov, pričom uvedené skúšobné doby u obvinených začínajú plynúť právoplatnosťou tohto uznesenia, pričom ak obvinení povedú v priebehu tejto skúšobnej doby riadny život, bude po jej uplynutí rozhodnuté o ich osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osoby  páchateľov s prihliadnutím na ich  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvinených ml. XXXXX, ml. XXXXX a XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať do troch
dní od jeho oznámenia na Okresnú prokuratúru v Trebišove.
Sťažnosť má odkladný účinok	

JUDr. Róbert Kuka
prokurátor